Paistinpannujen hinnat vaihtelevat merkittävästi. Halvimmillaan Ikeasta on saanut kaksi paistinpannua kympillä ja kalleimmat mallit puolestaan voivat maksaa useita satoja euroja. Kokemuksemme ja tutkimuksemme mukaan suurin osa reilusti alle 50 euroa maksavista pannuista on valmistettu huonolaatuisista materiaaleista, joilla ruuan paistaminen ei onnistu hyvin, ja ne vääntyvät käytössä nopeasti. Pitkälti yli 200 maksavat pannut taas tuntuvat monesti olevan sellaisia, että niiden korkealle hinnalle ei enää tahdo löytyä perusteluita. Tässä artikkelissa esiin nostamamme pannut ovat hinnaltaan, hieman tarjouksista riippuen, 40-160 euroa.